**Израел – Златна възраст 55+**

**и приятели**

**Дата на заминаване: 07.06.2013г**

***1-ви ден*** Полет с авиокомпания Ел Ал София-Тел Авив (10,50 ч.). Кацане на летище „Бен Гурион” (13,20 ч.). Разглеждане на Тел Авив и предградието Яфо – едно от най-важните пристанища на древен Израел и едно от най-старите селища в света. Трансфер и настаняване в хотел в района на Тел Авив. Свободно време. **Вечеря.** **Нощувка.**

***2-ри ден*****Закуска.** Отпътуване за античния град **Кесария Маритима:** акведуктът,античният театър ипристанището.Посещение на третия по големина град в Израел – **Хайфа**:уникалният храм на бахаите и на цветните градини около него. Туристическа програма в **Акра**: цитаделата на хоспиталиерите, старият град и пристанището. Настаняване в хотел в гр.Тиберия на брега на Галилейското езеро. **Вечеря**. **Нощувка**.

***3-ти ден*****Закуска**. **Еднодневен тур в Галилея**: посещение на гр. Назарет - разглеждане на църквата ”Св. Благовещение”, построена на мястото, където Архангел Гавраил се явил пред Дева Мария, за да и съобщи, че ще роди Иисус; отпътуване за Кана Галилейска – мястото на първото чудо на Иисус, когато превръща водата във вино; Заминаване за Капернаум – домът на св.ап. Петър, в който е живял Христос, античната синагога; Табха – където Иисус нахранва 5000 души с пет хляба и две риби; хълмът на Блажените, където Христос е произнесъл една от най-известните си проповеди. Завръщане в хотела в гр. Тиберия. **Вечеря.** **Нощувка**.

***4*-*ти ден*** **Закуска**. **Посещение на Ярденит** - мястото на кръщението на Иисус в р.Йордан. Отпътуване за **Мъртво море** - най-ниската точка на сушата на планетата. Свободно време за къпане в Мъртво море. Възможност за разглеждане на археологическия център в Кумран, където са намерени прочутите Кумрански ръкописи. Минаване покрай гр. Йерихон – едно от най-старите селища в света. Пристигане във Витлеем.**Вечеря. Нощувка**.

***5*-*ти ден*****Закуска. Посещение Витлеем** – родния град на Христос и базиликата „Рождество Христово”. Връщане в Йерусалим. **Туристическа програма**: пешеходна обиколка на Стария град: Гетсиманската градина, „Виа Долороса” (улицата по която е минал Иисус по пътя към Голгота), Божи гроб, Стената на плача. Завръщане в хотела. **Вечеря. Нощувка**.

***6-ти ден*****Закуска**. **Разглеждане на Новия град** - Еврейския университет, израелския парламент (Кнесет), Музея на Израел, където се съхраняват Кумранските ръкописи (отвън), **базиликата на Ейн Карем** – родното място на св. Йоан Кръстител. Отпътуване за гр. **Лида Палестинска** (дн. Лод) – посещение на църквата с гроба на св. Георги Победоносец. Трансфер до летище „Бен Гурион”. Полет за София (18,30 ч.). Пристигане в 21,30 ч.

## ПАКЕТНА ЦЕНА**: 582 евро / 1138 лева**

**Цената включва:**

• самолетен билет София-Тел Авив-София с авиокомпания Ел Ал

• 5 нощувки със закуски и вечери в хотели 3/4\*:

- 1 в района на Тел Авив ( Margoa hotel- <http://www.hotelmargoa.co.il> / или подобен)

- 2 в Тиберия (C-Hotels\*\*\* - <http://c-hotels.co.il/en/> или подобен)

- 2 във Витлеем (Bethlehem hotel - <http://www.bethlehemhotel.com> или подобен)

• всички екскурзии по програмата

• всички трансфери по програмата

• сертификат за хаджийство

• екскурзоводско обслужване на български (или руски) език по целия маршрут

• водач на групата от България

• медицинска застраховка

**Цената не включва:**

• летищни такси - 122 евро/239 лева

•входни такси за обектите – 35 долара/плащат се задължително/

•възможна е такса гориво

• бакшиши – 3 долара

**Условия за записване:**

• копие от международен паспорт

• депозит от 450 лева на човек

• доплащане – 1 месец преди датата на заминаване

Доплащане за единична стая – 360 лв.

Отстъпка за трето легло в двойна стая – 30 лв.

Заб. цената е валидна при група от минимум 25 плащащи туристи.

Посочените хотели са примерни, настаняването в тях става при наличието на свободни места към момента на заявяване на пътуването.